Gandia inicia el procés d'obertura d'instal·lacions esportives a partir del 25 de maig
21 maig 2020

## Gandia inicia el procés d'obertura d'instal·lacions esportives a partir del 25 de maig21 maig 2020Última actualització: 14 juliol 2025

![](../gestion/img/_AO_0769-copia.jpg)  
  

El poliesportiu municipal obrirà les seues portes el pròxim dilluns adaptant el seu funcionament a la situació provocada per la crisi de la COVID-19 i les mesures de seguretat, sanitàries i de distanciament marcades des del Govern Central.

Així ho ha informat aquest matí la regidora delegada d'Esports, **Lydia Morant** qui ha explicat que durant les últimes setmanes l'àrea d'esports ha estat preparant un protocol de reobertura que aporte totes les garanties als usuaris i que s'adapte als condicionants del desconfinamient i la desescalada.

Tal com ha explicat l'edil, s'obriran els espais de la pista d'atletisme, les pistes exteriors i la pista de tenis però sempre condicionant l'obertura a la pràctica d'esports individuals.

"_El pla d'usos i accessos està sent coordinat a través dels clubs. Ja vam comunicar i vam explicar en el seu dia la impossibilitat d'obrir el poliesportiu a la ciutadania en general, ja que pels aforaments que es marquen és impossible prestar un servei com s'estava prestant-se fins al moment_" va explicar Morant qui ha afegit que s'ha prioritzat l'accés als esportistes d'alt nivell, elit i federats que tinguen alguna competició en marxa.

L'accés a les instal·lacions es realitzarà amb cita prèvia i reserva. Les reserves seran canalitzades a través dels clubs mentre que el Servei d'Esports coordinarà el pla d'usos.

Tots els usuaris i esportistes hauran d'acreditar-i complir les normes fixades com accedir al recinte i realitzar els desplaçaments interns amb la mascareta (no serà necessària utilitzar-la mentre es realitza l'entrenament), la pràctica esportiva serà individual i en tot moment s'ha de respectar la distància mínima de dos metres i mentre es realitza esport la distància serà de 10 metres.

"_Esperem que tots els usuaris accepten les condicions d'aquesta nova etapa i demanem a la ciutadania que entenga la situació. La nostra intenció és continuar amb l'obertura de la resta d'instal·lacions però sempre respectant la normativa actual i amb un compliment estricte dels aforaments_" va finalitzar Lydia Morant.

[Twittear](https://twitter.com/share)